અમદાવાદમાં રિક્ષા ચાલકો દ્વારા મુસાફરોને લૂંટવામાં આવે ત્યારે મુસાફર પાસે ઓટો રિક્ષાનો નંબર હોય તો પણ ચાલક સુધી પહોંચવાનું કામ પોલીસ માટે મુશ્‍કેલ બને છે. અંદાજે એક લાખ રિક્ષાઓમાંથી કયા ચાલકે લૂંટ ચલાવી હશે તેનો તાગ મેળવતા ખાસ્સો સમય વિતી જાય છે. આ સંજોગોમાં અમદાવાદના રિક્ષાચાલકોની ડેટા બેન્‍ક તૈયાર કરીને 'ઓર્ગેનાઇઝ બિઝનેસ' બનાવવાની દિશામાં પોલીસ વિચારી રહી છે. અમદાવાદમાં ઓટો રિક્ષાચાલકોના અલગ અલગ યુનિયન છે પણ સંગઠિત નહીં હોવાથી પોલીસ તેમને સંગઠિત કરવા માંગે છે.